Oletatakse, et Venemaal oli võimuvahetuse tingimuseks eelmise presidendi loodud süsteemi puutumatus. Mida uus president Dmitri Medvedjev oma eelkäijalt päris, see peab jääma. Ent samamoodi peab ta kuidagimoodi näitama, et temaga algab uus ajastu. Mil moel? Kuna altkäemaksud ja mitmel toolil istumine on Venemaal igivana probleem, siis on ka võitlus korruptsiooniga muutunud põliseks. Valitsejad  peavad võtma selles osas selge hoiaku.